

**СТОЛИЧНА ОБЩИНА**

София 1000, ул. Московска № 33, [www.sofia.bg](http://www.sofia.bg)

**ЧРЕЗ КМЕТ НА РАЙОН**

**ДО ДИРЕКТОР НА УЧИЛИЩЕ**

*/общинско, държавно и частно/*

*На рег. № СОА24-ТД26-10928/09.08.2024 г.*

 **Относно:** *провеждане на градско първенство по лека атлетика за ученици 1-12 клас - „Лекоатлетически звезди на София“ 2024 година*

 **УВАЖЕМИ ГОСПОДИН/ГОСПОЖО ДИРЕКТОР,**

 Столична община, дирекция „Спорт и младежки дейности“ организира градско първенство по лека атлетика „Лекоатлетически звезди на София“.

Събитието е емблематично за Ученическия спортен календар на град София и има цел да осигури възможност за спортна изява на децата и учениците в столицата.

 Това е петнадесетото издание на турнира, който ще се проведе в зала „Асикс Арена“, на 26-27 ноември /вторник и сряда/, от 09:00  до 16:00 часа.

Участието в състезанието е със свободен достъп, като в него могат да се включат момичета и момчета I-XII  клас от общински, частни и държавни училища на територията на Столична община, разпределени по възрастови групи и конкретни дисциплини.

 За отличилите се ученици са предвидени много награди.

 **Техническите заявки, съгласно приложение образец,** се приемат **до 17:00 ч. на 20.11.2024 г.** /сряда/ велектронен вариант EXCEL, като същите се изпращат на следната електронна поща - meto.zdravkov@gmail.com.

**Техническа конференция ще се проведе на 22.11.2024 г. /петък/ от 14:00 часа,** в офис помещение с адрес: **бул. „Михай Еминеску“ 5 (срещу Румънското посолство).**

 **УВАЖЕМИ ГОСПОДИН/ГОСПОЖО ДИРЕКТОР,**

 Отправям покана към Вас и повереното Ви училище за включване в градско първенство по лека атлетика „Лекоатлетически звезди на София“ - 2024 година.

Приложено, в настоящето писмо, са интегрирани Регламент на турнира и Заявки за участие. Програмата на турнира ще бъде предоставена на училищата, заявили участие, допълнително.

 На 26 ноември ще се проведат дисциплините за възрастовите групи 1-2 клас; 3-4 клас и 9-12 клас. На 27 ноември ще се проведат дисциплините за възрастовите групи 5-6 клас и 7-8 клас.

За първа година в състезанието ще бъдат проведени щафети микс.

 **За к****онтакт** **за допълнително информация:**

 - Л. Радоева,

 експерт в отдел „Спорт“, дирекция „Спорт и младежки дейности“

тел. 0887 377 061

**Приложение:**

********

 **С уважение,**

Съгласувал, чрез АИССО:

Д. Темелкова, директор на дирекция СМД

Изготвил:

Л. Радоева, началник на отдел „Спорт“, дирекция СМД